CELEX: 
Language: et
Date: 2022-01-26 00:00:00
Title: KOMISJONI DELEGEERITUD MÄÄRUS (EL) / , millega täiendatakse Euroopa Parlamendi ja nõukogu määrust (EL) 2019/2144 üksikasjalike eeskirjadega mootorsõidukite tüübikinnituse konkreetsete katsemenetluste ja tehniliste nõuete kohta seoses sündmuste salvestite ja nende süsteemide kui eraldi seadmestike tüübikinnitusega ning muudetakse kõnealuse määruse II lisa

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu määruse (EL) 2019/2144 kohaselt peavad M1- ja N1-kategooria mootorsõidukite uued tüübid olema sündmuste salvestitega varustatud alates 6. juulist 2022 ja nende kategooriate kõik uued sõidukid alates 7. juulist 2024. 
            
            
               Uuringute
                  1
                kohaselt võib sündmuste salvesti anda väärtuslikke andmeid õnnetuste kohta, mis võivad aidata parandada sõiduki ohutust. Teave sõiduki ja selle süsteemide seisundi kohta kokkupõrke hetkel ning vahetult enne ja pärast kokkupõrget peaks aitama paremini mõista õnnetuste põhjuseid ja asjaolusid ning sõiduki ohutussüsteemide toimimist. See analüüs aitab parandada sõiduki ohutust ja vähendada õnnetuste arvu.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Käesoleva õigusakti ettevalmistamisel pidas komisjon asjakohaseid konsultatsioone liikmesriikide ekspertide ja sidusrühmadega ning kohtumised kavandatud lähenemisviisi kohta arvamuse avaldamiseks toimusid 18. detsembril 2020, 11. veebruaril 2021, 21. aprillil 2021, 28. mail 2021, 30. juunil 2021 ja 2. juulil 2021. ÜRO eeskirja nr 160 01-seeria muudatuste sätted, millele on osutatud käesoleva õigusakti lisas, on koostanud ÜRO Euroopa Majanduskomisjoni töörühm, kuhu kuuluvad ELi sidusrühmad, sealhulgas ELi liikmesriigid, liiklusohutuse organisatsioonid ja tööstusharu esindajad. 
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Õigusaktiga kehtestatakse tehnilised nõuded ja katsemenetlused tüübikinnituse andmiseks sõidukile seoses sündmuste salvestiga ning sündmuste salvesti tüübi kinnitamiseks eraldi seadmestikuna. Sõidukitüübi tüübikinnituse puhul viidatakse õigusaktis ÜRO eeskirja nr 160 01-seeria muudatustele, millega muudetakse selle nõuded kohaldatavaks sõidukite üldist ohutust käsitleva määruse alusel. Need nõuded käsitlevad andmeelemente, mida sündmuste salvestiga peab salvestama, nende andmete vormi, andmete kogumise nõudeid (sealhulgas andmete salvestamise ja ülekirjutamise, pardal säilitamise ja teatavate andmekirjete lukustamise nõudeid) ning toimivus- ja vastupidavusnõudeid kokkupõrkekatsetes. 
            
            
               Andmeelementide kataloog, mida sündmuste salvesti peab registreerima, on esitatud ÜRO eeskirja nr 160 01-seeria muudatuste 5. lisas. Kõiki tehnilisi nõudeid kohaldatakse alates sõidukite üldist ohutust käsitlevas määruses ette nähtud kuupäevadest, ilma et see piiraks ELi rahvusvahelisi kohustusi, mis tulenevad ÜRO eeskirja nr 160 01-seeria muudatuste punktist 11.
            
            
               Lisaks ÜRO eeskirja nr 160 nõuetele sätestatakse õigusaktis täiendavad nõuded andmeotsingu, andmekaitse ja -turvalisuse kohta. 
            
            
               Kui sündmuste salvestile antakse tüübikinnitus eraldi seadmestikuna, sätestatakse õigusaktiga andmete kogumise, (sündmuse) alghetke, andmete ülekirjutamise, elektrikatkestuse ja deaktiveerimise keelustamise kohta samad tehnilised nõuded nagu ÜRO eeskirjas nr 160. Sõidukitüüp, millele on paigaldatud eraldi seadmestikuna tüübikinnituse saanud sündmuste salvesti, peab vastama ÜRO eeskirja nr 160 muudele nõuetele ning õigusakti lisanõuetele.
            
            
               KOMISJONI DELEGEERITUD MÄÄRUS (EL) …/…,
            
            
               26.1.2022,
            
            
               millega täiendatakse Euroopa Parlamendi ja nõukogu määrust (EL) 2019/2144 üksikasjalike eeskirjadega mootorsõidukite tüübikinnituse konkreetsete katsemenetluste ja tehniliste nõuete kohta seoses sündmuste salvestite ja nende süsteemide kui eraldi seadmestike tüübikinnitusega ning muudetakse kõnealuse määruse II lisa 
               
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 27. novembri 2019. aasta määrust (EL) 2019/2144, mis käsitleb mootorsõidukite ja nende haagiste ning mootorsõidukite jaoks ette nähtud süsteemide, osade ja eraldi seadmestike tüübikinnituse nõudeid seoses nende üldise ohutuse ning sõitjate ja vähekaitstud liiklejate kaitsega ning millega muudetakse Euroopa Parlamendi ja nõukogu määrust (EL) 2018/858 ja tunnistatakse kehtetuks Euroopa Parlamendi ja nõukogu määrused (EÜ) nr 78/2009, (EÜ) nr 79/2009 ja (EÜ) nr 661/2009 ning komisjoni määrused (EÜ) nr 631/2009, (EL) nr 406/2010, (EL) nr 672/2010, (EL) nr 1003/2010, (EL) nr 1005/2010, (EL) nr 1008/2010, (EL) nr 1009/2010, (EL) nr 19/2011, (EL) nr 109/2011, (EL) nr 458/2011, (EL) nr 65/2012, (EL) nr 130/2012, (EL) nr 347/2012, (EL) nr 351/2012, (EL) nr 1230/2012 ja (EL) 2015/166,
                  2
                eriti selle artikli 4 lõiget 6 ja artikli 6 lõiget 6,
            
            
               ning arvestades järgmist:
            
         
         
            
               (1)Määruses (EL) 2019/2144 on sätestatud mootorsõidukite üldine kohustus varustada need teatavate kõrgtehnoloogiliste sõidukisüsteemidega. Kõnealuse määruse II lisas tuleks loetleda mootorsõidukite tüübikinnituse nõuded seoses sündmuste salvestitega ja nende süsteemide kui eraldi seadmestike tüübikinnituse nõuded. Nende nõuete juurde on vaja kehtestada üksikasjalikud ühtlustatud normid sellise tüübikinnituse konkreetsete katsemenetluste ja tehniliste nõuete kohta.
            
            
               (2)Käesoleva määrusega kehtestatud tehnilised nõuded puudutavad mootorsõidukite kategooriaid M1 ja N1 kooskõlas kuupäevadega, mis on määruses (EL) 2019/2144 nende mootorsõidukite kategooriatele ELi tüübikinnituse andmisest keeldumiseks kehtestatud. 
            
            
               (3)Vastavalt määruse (EL) 2019/2144 artikli 3 punktile 13 on sündmuste salvesti süsteem, mille ainus eesmärk on salvestada ja säilitada kokkupõrkega seotud kriitilisi parameetreid ja teavet vahetult enne kokkupõrget, selle ajal ja vahetult pärast seda, et saada täpsemaid ja põhjalikumaid andmeid õnnetuste kohta, mis võimaldavad liikmesriikidel teha liiklusohutuse analüüsi ja hinnata konkreetsete meetmete tõhusust. 
            
            
               (4)Katsemenetluste ja üksikasjalike tehniliste nõuete suhtes, mis käsitlevad sõidukitüüpide tüübikinnitust seoses sündmuste salvestitega, kohaldatakse ÜRO eeskirja nr 160
                  3
               . Seepärast tuleks kõnealune ÜRO määrus lisada määruse (EL) 2019/2144 artikli 4 lõikes 5 ja artikli 5 lõikes 3 osutatud kohaldatavate nõuete loetellu.
            
            
               (5)ÜRO eeskiri nr 160 sisaldab nõudeid selliste andmeelementide kohta, mida sündmuste salvestid peavad salvestama, nende andmete vormingut, andmete kogumise, salvestamise ja pardal säilitamise nõudeid, samuti toimivus- ja vastupidavusnõudeid kokkupõrkekatsetes.
            
            
               (6)Kõiki ÜRO eeskirja nr 160
                  4
                01-seeria muudatustes sätestatud tehnilisi nõudeid kohaldatakse alates määruse (EL) 2019/2144 II lisas sätestatud kuupäevadest, ilma et see piiraks liidu rahvusvahelisi kohustusi.
            
            
               (7)Tagamaks, et sõidukitootjad võtavad asjakohaseid meetmeid, et tagada sündmuste salvesti andmete kaitse manipuleerimise eest ja sündmuse salvesti andmete kättesaadavus standardliidese kaudu ning võimaldada nende andmete anonüümseks muutmist, tuleks neid nõudeid täiendada lisanõuetega andmeotsingu, andmekaitse ja -turvalisuse kohta. 
            
            
               (8)Tagamaks, et sündmuste salvestite salvestatud andmed jääksid anonüümseks, peaksid tootjad olema kohustatud võtma asjakohaseid meetmeid, millega välditakse nende andmete esitamist või saamist koos füüsilise isikuga seotud teabega. 
            
            
               (9)Kuni sündmuste andmetele juurdepääsu ja nende otsingute standarditud sideprotokollide kehtestamiseni peaksid sõidukitootjad komisjoni delegeeritud õigusaktiga andma asjaomastele isikutele teavet selle kohta, kuidas sündmuse salvestis andmetele juurde pääseda, neid otsida ja tõlgendada.
            
            
               (10)Sündmuste salvesti õiget tööseisundit, selle nõuetekohast toimimist ja tarkvara terviklust tuleks kontrollida sõidukite korralise tehnoülevaatuse käigus. 
            
            
               (11)Määruse (EL) 2019/2144 II lisas esitatud nõuete loetelu sisaldav tabel ei sisalda viiteid sündmuste salvestitega seotud õigusaktidele. Seepärast on vaja lisada sellesse lisasse viide käesolevale eeskirjale ja ÜRO eeskirjale nr 160. 
            
            
               (12)Määruse (EL) 2019/2144 artikli 4 lõikes 2 osutatud ÜRO eeskirjade loetelu, mis on esitatud kõnealuse määruse I lisas, tuleks muuta, et lisada viide ÜRO eeskirja nr 160 01-seeria muudatustele.
            
            
               (13)Seepärast tuleks määrust (EL) 2019/2144 vastavalt muuta.
            
            
               (14)Käesoleva määruse sätted on omavahel tihedalt seotud, kuna nende sätetega kehtestatakse eeskirjad mootorsõidukite tüübikinnituse tehniliste nõuete kohta seoses sündmuste salvestiga ning sündmuste salvestite kui eraldi seadmestiku tüübikinnituse kohta. Käesoleva määruse eeskirjade tõttu on vaja määruse (EL) 2019/2144 II lisasse lisada viide käesolevale eeskirjale, ÜRO eeskirjale nr 160 ja ÜRO eeskirja nr 160 01-seeria muudatustele. Seepärast on asjakohane kehtestada sätted ette ühe delegeeritud määrusega,
            
            
               (15)Kuna määruse (EL) 2019/2144 nõudeid M1- ja N1-kategooria sõidukite sündmuste salvestite kohta kohaldatakse alates 6. juulist 2022, tuleks käesolevat määrust kohaldada alates samast kuupäevast. 
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Kohaldamisala 
            
            
               Käesolevat määrust kohaldatakse M1- ja N1-kategooria sõidukite suhtes, mis on määratletud Euroopa Parlamendi ja nõukogu määruse (EL) 2018/858
                  5
                artiklis 4.
            
            
               Artikkel 2
            
         
         
            
               Kohaldatavad tehnilised nõuded 
            
            
               1.Sõiduki sündmuste salvesti süsteem peab vastama tehnilistele nõuetele, mis on sätestatud:
            
            
               (a)ÜRO eeskirjas nr 160 ning
            
            
               (b)käesoleva määruse artiklites 3, 4 ja 5.
            
            
               2.Sündmuse salvesti kui eraldi seadmestiku tüübikinnituse saamiseks peab eraldi seadmestik vastama samadele nõuetele, mis on sätestatud ÜRO eeskirja nr 160 punktides 5.3 (sissejuhatav lõik), 5.3.3, 5.3.4, 5.3.5 ja 5.5. 
            
            
               3.Kui mootorsõiduk on varustatud eraldi seadmestikuna tüübikinnituse saanud sündmuste salvestiga, peavad sõiduk ja selle sündmuste salvesti vastama käesoleva artikli lõikes 1 osutatud tehnilistele nõuetele. ÜRO eeskirja nr 160 punkti 5 kohaselt peavad need aga vastama kõnealuse eeskirja punktides 5.1, 5.2, 5.3.1, 5.3.2 ja 5.4 sätestatud nõuetele.
            
            
               Artikkel 3
            
            
               Andmeturvalisus 
            
            
               1.Kokkupõrkeandmed, mida sündmuste salvesti registreerib ja säilitab peavad olema kaitstud manipuleerimise eest, järgides ÜRO eeskirja nr 155
                  6
               , selle algversiooni või hilisemate muudatuste asjakohaseid tehnilisi nõudeid ja üleminekusätteid. 
            
            
               2.Sündmuste salvesti tarkvarauuendused peavad olema kaitstud, et mõistlikult vältida nende kahjustamist ja mõistlikult vältida kehtetute uuenduste tegemist. 
            
            
               Artikkel 4
            
            
               Andmeotsing
            
            
               1.Sündmuste salvestite poolt salvestatud kokkupõrkeandmed tehakse otsingu teel kättesaadavaks määruse (EL) 2018/858 X lisa punktis 2.9 osutatud standarditud andmesideliidese jadapordi kaudu. Kui jadaport pärast kokkupõrget enam ei tööta, peavad andmed olema kättesaadavad otseühenduse kaudu sündmuse salvestiga.
            
            
               2.Sõiduki tootja esitab tüübikinnitusasutusele ja tüübikinnitusasutuse taotluse korral osade, diagnostikavahendite või katseseadmete huvitatud tootjale või remonditöökojale teabe selle kohta, kuidas sündmuse andmeid on võimalik ligi pääseda ja kuidas neid tuleks otsida ja tõlgendada. 
            
            
               3.Sõidukid ja nende sündmuste salvestid peavad olema projekteeritud viisil, mis võimaldab andmeotsingu vahendil koostada sündmuste aruandeid, mis sisaldavad järgmisi andmeelemente:
            
            
               (a)kõik kohustuslikud andmeelemendid, nagu on nõutud ÜRO eeskirjas nr 160;
            
            
               (b)selle sõiduki täpne tüüp, variant ja versioon (sealhulgas paigaldatud aktiivsed ohutus- ja õnnetuste vältimise süsteemid), kuhu sündmuste salvesti on paigaldatud.
            
            
               Punktis b osutatud andmed peavad olema kättesaadavad ka pärast ÜRO eeskirja nr 160 punktis 5.4.3 osutatud kokkupõrkekatse tegemist.
            
            
               4.Sündmuse salvesti salvestatud andmed ei tohi olla kättesaadavad otsinguks liideste kaudu, mis on juurdepääsetavad ilma sõiduki avamise või tööriistade kasutamise vajaduseta, ega sõiduki liideste kaudu, mis on ette nähtud traadita ühenduse jaoks. 
            
            
               5.Lõike 1 kohaselt kättesaadavaks tehtud sündmuste salvesti andmed: 
            
         
         
            
               (a)peavad olema kättesaadav masinloetavas vormingus;
            
            
               (b)ei sisalda ega tee kättesaadavaks teavet, mis võimaldaks seostada neid andmeid füüsilise isikuga.
            
            
               Artikkel 5
            
            
               Tehnoülevaatuse sätted
            
            
               Sõidukite korralises tehnoülevaatuses peab olema võimalik kontrollida sündmuse salvesti järgmisi omadusi:
            
            
               (1)selle õige tööseisund, mida kontrollitakse tõrkehoiatussignaali vaatlusega pärast sõiduki pealüliti aktiveerimist ja lambipirni kontrollimist. Kui tõrkehoiatusmärguanne kuvatakse ühisalal (ala, kus võib kuvada kaht või enamat teabefunktsiooni/tähist, kuid mitte samaaegselt), tuleb enne tõrkehoiatusmärguande oleku kontrollimist esmalt kindlaks teha, kas ühisala on töökorras;
            
            
               (2)selle õige funktsioneerimine ja tarkvara terviklus, mida kontrollitakse näiteks sellise elektroonilise liidese abil, mis on sätestatud Euroopa Parlamendi ja nõukogu direktiivi 2014/45/EL
                  7
                III lisa punkti I alapunktis 14, kui sõiduki tehnilised omadused seda võimaldavad ja vajalikud andmed on kättesaadavad. Tootjad hoolitsevad selle eest, et sõiduki elektroonilise liidese kasutamiseks vajalik tehniline teave oleks komisjoni rakendusmääruse (EL) 2019/621
                  8
                artikli 6 kohaselt kättesaadav. 
            
            
               Artikkel 6
            
            
               ÜRO eeskirja nr 160 kohaseid tüübikinnitusi käsitlevad ajutised sätted
            
            
               1.Alates 6. juulist 2022 keelduvad riiklikud ametiasutused sündmuste salvestitega seotud põhjustel ELi või riikliku tüübikinnituse andmisest uut tüüpi sõidukitele, mis ei vasta käesoleva määruse ja ÜRO eeskirja nr 160 01-seeria muudatuste tehnilistele nõuetele. Riiklikud ametiasutused aktsepteerivad siiski kuni 1. juulini 2024 väljaspool ELi antud ÜRO eeskirja nr 160 kohaseid tüübikinnitusi alternatiivina ÜRO eeskirja nr 160 01-seeria muudatustele vastavatele tüübikinnitustele ELi tüübikinnitus andmiseks kooskõlas käesoleva eeskirjaga.
            
            
               2.Alates 6. juulist 2024 keelavad riiklikud ametiasutused sündmuste salvestitega seoses uute sõidukite registreerimise, müügi ja kasutuselevõtu, kui sellised sõidukid ei vasta käesolevale eeskirjale ja ÜRO eeskirja nr 160 01-seeria muudatuste tehnilistele nõuetele, ja selliste sõidukite vastavussertifikaadid kaotavad kehtivuse. Riiklikud ametiasutused aktsepteerivad siiski kuni 1. juulini 2026 väljaspool ELi antud ÜRO eeskirja nr 160 kohaseid tüübikinnitusi alternatiivina ÜRO eeskirja nr 160 01-seeria muudatuste kohasele tüübikinnitusele selliste sõidukite registreerimiseks, müügiks ja kasutuselevõtuks kooskõlas määruse (EL) 2018/858 artiklitega 48, 49 ja 50.
            
            
               Artikkel 7
            
            
               Määruse (EL) 2019/2144 muutmine
            
            
            
               Määruse (EL) 2019/2144 I ja II lisa muudetakse vastavalt käesoleva määruse lisale.
            
            
               Artikkel 8
            
            
               Jõustumine ja kohaldamise alguskuupäev
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Seda kohaldatakse alates 6. juulist 2022.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
         
         
            
               Brüssel, 26.1.2022
            
            
               
                     Komisjoni nimel
               
               
                     president
                     Ursula VON DER LEYEN
               
               
            
         
         
            
                  
                     (1)
                  
                        Nt Study on the benefits resulting from the installation of Event Data Recorders, Final Report (uuring sündmuste salvestite paigaldamisest tuleneva kasu kohta, lõpparuanne), David Hynd ja Mike McCarthy, 2014; 
                  https://ec.europa.eu/transport/sites/default/files/docs/study_edr_2014.pdf
                   ; Vehicle Event Recording based on Intelligent Crash Assessment VERONICA – II, 2009, 
                  https://ec.europa.eu/transport/road_safety/sites/default/files/pdf/projects_sources/veronica2_final_report.pdf
                   
               
               
                  
                     (2)
                  
                        ELT L 325, 16.12.2019, lk 1.
               
               
                  
                     (3)
                  
                        ÜRO eeskiri nr 160 – ühtsed sätted, mis käsitlevad mootorsõidukite tüübikinnitust seoses pardasalvestiga (ELT L 221, 21.6.2021, lk 15); ÜRO eeskiri nr 160: ühtsed sätted, mis käsitlevad mootorsõidukite tüübikinnitust seoses pardasalvestiga, [2021/1215] 01-seeria muudatused (ELT L 265, 26.7.2021, lk 3).
               
               
                  
                     (4)
                  
                        ÜRO eeskiri nr 160: ühtsed sätted, mis käsitlevad mootorsõidukite tüübikinnitust seoses pardasalvestiga, [2021/1215] 01-seeria muudatused (ELT L 265, 26.7.2021, lk 3).
               
               
                  
                     (5)
                  
                        Euroopa Parlamendi ja nõukogu 30. mai 2018. aasta määrus (EL) 2018/858 mootorsõidukite ja mootorsõidukite haagiste ning nende jaoks ette nähtud süsteemide, osade ja eraldi seadmestike tüübikinnituse ja turujärelevalve kohta, ning millega muudetakse määruseid (EÜ) nr 715/2007 ja (EÜ) nr 595/2009 ning tunnistatakse kehtetuks direktiiv 2007/46/EÜ (ELT L 151, 14.6.2018, lk 1).
               
               
                  
                     (6)
                  
                        Ühinenud Rahvaste Organisatsiooni (ÜRO) eeskiri nr 155: ühtsed sätted, mis käsitlevad sõidukite tüübikinnitust seoses küberturvalisuse ja küberturvalisuse haldamise süsteemiga [2021/387] (ELT L 82, 9.3.2021, lk 30).
               
               
                  
                     (7)
                  
                        Euroopa Parlamendi ja nõukogu 3. aprilli 2014. aasta direktiiv 2014/45/EL, milles käsitletakse mootorsõidukite ja nende haagiste korralist tehnoülevaatust ja millega tunnistatakse kehtetuks direktiiv 2009/40/EÜ (ELT L 127, 29.4.2014, lk 51).
               
               
                  
                     (8)
                  
                        Komisjoni 17. aprilli 2019. aasta rakendusmäärus (EL) 2019/621, milles käsitletakse kontrollitavate aspektide tehnoülevaatuseks vajalikke tehnilisi andmeid ja soovituslike ülevaatusmeetodite kasutamist ning millega kehtestatakse üksikasjalikud eeskirjad andmevormingu ja asjakohasele tehnilisele teabele juurdepääsu korra kohta (ELT L 108, 23.4.2019, lk 5).
               
            
      
    ---documentbreak--- 
      
         
         
            
               LISA
            
            
               Määruse (EL) 2019/2144 muutmine
            
            
            
               Määruse (EL) 2019/2144 I lisa muudetakse järgmiselt.
            
            
                     
                        „160
                     
                  
                  
                     
                        Sündmuste salvesti (EDR)
                     
                  
                  
                     
                        01-seeria muudatused
                     
                  
                  
                     
                        ELT L 265, 26.7.2021, lk 3
                     
                     
                  
                  
                     
                        M1, N1“.
                     
                  
               
               II lisa E osas asendatakse nõuet E5 käsitlev rida järgmisega:
            
            
                     
                        „Teema
                     
                  
                  
                     
                        
                           Õigusaktid
                        
                     
                  
                  
                     
                        Täiendavad tehnilised erisätted
                     
                  
                  
                     
                        M1
                     
                  
                  
                     
                        M2
                     
                  
                  
                     
                        M3
                     
                  
                  
                     
                        N1
                     
                  
                  
                     
                        N2
                     
                  
                  
                     
                        N3
                     
                  
                  
                     
                        O1
                     
                  
                  
                     
                        O2
                     
                  
                  
                     
                        O3
                     
                  
                  
                     
                        O4
                     
                  
                  
                     
                        Eraldi seadmestik
                     
                  
                  
                     
                        Osa
                     
                  
               
                     
                        „E5 Sündmuste salvesti
                     
                  
                  
                     
                        Komisjoni delegeeritud määrus (EL) 2021/[väljaannete talitus: palun lisada selle täiendava ja muutva õigusakti number](*)
                     
                     
                        ÜRO eeskiri nr 160
                     
                     
                  
                  
                     
                  
                  
                     
                        B
                     
                  
                  
                     
                        D
                     
                  
                  
                     
                        D
                     
                  
                  
                     
                        B
                     
                  
                  
                     
                        D
                     
                  
                  
                     
                        D
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                        B
                     
                  
                  
                     
                  
               
               ______________________________
            
            
               (*) Komisjoni delegeeritud määrus (EL) 2021/[väljaannete talitus: palun sisestada number, täielik pealkiri ja ELT viide]“